Grootkop by SABC pak sy tasse uit protes teen grootskaalse veranderinge
JY LEES NOU Grootkop by SABC pak sy tasse uit protes teen grootskaalse veranderinge
Die waarnemende groephoof van die SABC, Jimi Matthews, het Maandagoggend bedank en gesê onlangse veranderinge by die uitsaaier is “verkeerd” en dat hy sy waardes onder die huidige leierskap moes prysgee.
Jimi het ’n foto van sy bedankingsbrief op Twitter gedeel om aan te dui hy verlaat die SABC te midde van wydverspreide veranderinge onder die leierskap van die bedryfshoof Hlaudi Motsoeneng.
I have quit the SABC. pic.twitter.com/ZIwa7K5z9c — jimi matthews (@jimimatthews) June 27, 2016
“Ek het vir talle maande die waardes wat ek koester prygsgegee onder die verkeerde oortuiging dat ek meer doeltreffend binne die SABC sou wees as daarbuite waar ek vanaf die kantlyn kommentaar sou moes lewer.”
Jimi sê egter die “wegvretende atmosfeer” het sy morele oordeel negatief beïnvloed en hom aandadig gemaak aan besluite waarop hy “nie trots was nie”. “Ek wil om verskoning vra aan baie mense wat ek teleurgestel het deur stil te bly toe ek my stem moes laat hoor,” lui die brief. “Wat by die SABC gebeur, is verkeerd en ek kan nie langer daarvan deel wees nie.” Pogings om Jimi te kontak was tot dusver onsuksesvol.
BREKENDE NUUS: Jimi Matthews, waarnemende groephoof van die SAUK, het Maandagoggend bedank. Meer volg.#SABC pic.twitter.com/DmAvi7Y1le — Netwerk24 (@Netwerk24) June 27, 2016